
της Κοινότητας Γλυκών Νερών.10 

Ειδοποίηση της γενομένης παρακαταθέσεως αποζημιώσεως για έκταση 
που ρυμοτομήθηκε και προσκυρώθηκε σε ακίνητο της περιοχής του Δή¬ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 819 (1) 

Κήρυξη ως αναδασωτέας 4,142 στρ. στη θέση «Πανόραμα Αγιος Γεώργιος 
Βουρδουμπάς» του Δήμου Αχαρνών του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1'. Τις διατάξεις του Ν. 3200/55 «περί Διοικητικής Αποκεντρώσεως», όπως 
αυτές τροποποιήθηκαν και συμπληρώθηκαν μεταγενέστερα με το Ν.Δ. 532/ 
70.; - 

2. Τις διατάξεις του Ν.Δ. 1147/1972 «περί Διοικήσεως μείζονος Πρωτευ- 
ούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της χώρας. 

4. Τις διατάξεις του Ν. 998/79 «περί προστασίας των Δασών και των Δασι¬ 
κών εν γένει εκτάσεων της χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5), Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες εκτάσεις. 

β) 182447/3049/24.9.80. 

γ) Την αριθ. 2827/89/30.3.90 πρόταση του Δασαρχείου Πάρνηθος σχε¬ 
τικά με την κήρυξη ως αναδασωτέας, της αναφερομένης στο θέμα εκτάσεως, 
αποφασίζουμε: . 

Κηρύσσουμε αναδασωτέα, με σκοπό τη διατήρηση του χαρακτήρα της δασι¬ 
κής εκτάσεως, της οποίας η δασική βλάστηση καταστράφηκε με παράνομη εκ- 
χέρσωση κλπ ώστε να αποκλεισθεί η διάθεσή της για άλλο προορισμό την Δημο¬ 
σία δασική έκταση, εμβαδού τεσσάρων χιλιάδων εκατόν σαράντα δύο τετραγω¬ 
νικών μέτρων (4.142 μ 2 ) που βρίσκεται στη θέση «Πανόραμα Άγιος Γεώργιος 
Βουρδουμπάς» του Δήμου Αχαρνών Νομού Αττικής και προσδιορίζεται απόπ τα 
στοιχεία Α-Β-Β'-Γ-Δ-Ε-Ζ-Η-θ-Ι-Κ-Λ-Μ-Α'-Α, όπως φαίνονται 
στο συνημμένο διάγραμμα το οποίο αποτελεί αναπόσπαστο μέρος της αποφά¬ 
σεως αυτής και έχει όρια: 

Ανατολικά: Με πρανές ρέμματος «Χούνι ή Άγιος Γεώργιος Βουρδου¬ 
μπάς». 

Δυτικά: Με αγροτικό δρόμο. 

Βόρεια: Με δημοσία δασική έκταση γαι την οποία ισχύει το υπ’ αριθ. 1656/ 
90/75 Π.Δ.Α. 

Νότια: Με αγροτικό δρόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 25 Μαΐου 1990 

Ο Νομάρχης 
ΧΡ. ΓΟΥΛΑΣ 

Αριθ. 1154 (2) 

Μερική ανάκληση αποφάσεως περί κηρύξεως εκτάσεως ως αναδασω¬ 
τέας στις θέσεις «Πάτημα Χατζησπύρου - Κιμπιτζή - Ψωρίλα Βαρυ- 
μπόπη κ.λ.π. περιφέρειας Δήμου Αχαρνών 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψή: 

1. Τις διατάξεις του Ν. 3200/1955 «Περί Διοικητικής αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέστερα 
με το Ν.Δ. 532/70. 

2. Τις διατάξεις του άρθρου 31 του Ν. 1599/1986 «Σχέσεις Κρά¬ 
τους Πολίτη, καθιέρωση νέου τύπου δελτίου ταυτότητας και άλλες δια¬ 
τάξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 
998/79 «Περί προστασίας των δασών και των δασικών έν γένει εκτά¬ 
σεων της Χώρας». 

4. Την αριθ. 160417/1180/8.7.80 δ/γή του Υπουργείου Γεωρ¬ 
γίας «Περί οδηγιών για τις αναδασωτέες εκτάσεις ως και την αριθ. 
171076/4266/21.10.1985 ομοίαν του Υπουρ. Γεωργίας. 

5. Τις διατάξεις του Α.Ν. 261/68 σε συνδυασμό με τις 968/1964, 
2076/1968 2321/1968 και 2366/69 αποφάσεις του Συμβουλίου 
της Επικράτειας, 

6. Την με αριθμό 3183/86/10.2.1987 απόφασή μας (ΦΕΚ 
142/τ. δ/26.2.87) με την οποία κηρύχθηκε αναδασωτέα έκταση εμ- 
βαδού 5195 στρ. στις θέσεις «Πάτημα Χατζησπύρου - Κιμπιτζή - Ψω¬ 
ρίλα Βαρυμπόπη κλπ περιφέρειας Δήμου Αχαρνών - Αττικής. 

7. Το γεγονός ότι στην οριογραμμή της ανωτέρω εκτάσεως των 


5195 στρ. συμπεριελήφθη έκταση εμβαδού 278 τ.μ. η οποία κατά τον 
χρόνο επισυμβάσεως της πυρκαϊάς (3.8.1986) είχε αγροτικό χαρα¬ 
κτήρα και δεν έφερε κατά την ημερομηνία αυτή δασική βλάστηση που 
καταστράφηκε και να προέκυπτε έτσι υποχρέωση γι’ αυτήν να κηρυχθεί 
αναδασωτέα καθ’ όσον αυτή εκαλλιεργείτο γεωργικώς από του έτους 
1947 περίπου όπως αυτό προκύπτει. 

α) από την από 28.6.89 κοινή έκθεση αυτοψίας των Αντωνίας Βαρ- 
δάκη Δασολόγου και Χρ. Μάρρα Τεχνολόγου Δασοπονίας. 

β) από τις Ε.Π. 17/6.7.89 και Ε.Π. 1/5.1.89 αναφορές του Δα¬ 
σάρχου Πάρνηθος και Γεωρ. Ντούρου και 

γ) από το αριθ. 2592/23.11.1989 απαντητικό έγγραφο της Δ/ 
νσεως Δασών Ανατ. Αττικής και επομένως εσφαλμένα κηρύχθηκε η 
έκταση αυτή των 278 τμ. που βρίσκεται στην ειδικώτερη θέση «Βελανι¬ 
διά» του Δήμου Αχαρνών καθ’ όσον δεν συνηγορούσαν οι προς τούτο 
απαιτούμενοι λόγοι, αποφασίζουμε: 

Ανακαλούμε μερικώς την 3183/86/10.2.1987 απόφασή μας ως 
προς την έκταση των 278 τετρ. μέτρων που βρίσκεται στη θέση «Βελα¬ 
νιδιά» Δήμου Αχαρνών Αττικής και εμφανίζεται με τα στοιχεία Α - Β' - 
Γ’ - Δ στο απόσπασμα χάρτου κλίμακος 1:5000 που θεωρεί ο Δασάρ¬ 
χης Πάρνηθος Γεώργιος Ντούρος με ημερομηνία 16.5.1990 και συνο¬ 
δεύει την παρούσα για τους αναφερομένους στο σκεπτικό της παρούσης 
λόγους. 

Η απόφαση αυτή να δημοσιευθεί στην Εφημερίδα της Κυβερνήσεως. 

' Αγ. Παρασκευή, 25 Μαΐου 1990 

Ο Νομάρχης 
ΧΡ. ΓΟΥΛΑΣ 

Αριθ. 1990 Π,Ε. (3) 

Ανάκληση απόφασης περί κηρύξεως εκτάσεως ως αναδασωτέας στη 
θέση «Μπίλιζα» περιφέρειας Δήμυ Αχαρνών». 


Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: · 

1. Τις διατάξεις του Ν. 3200/1955 «περί διοικητικής αποκεντρώ- 
σεως», όπως αυτές τροποποιήθηκαν και συμπληρώθηκαν μεταγενέ¬ 
στερα, με το Ν.Δ. 532/70. 

2. Τις διατάξεις του άρθρου 3 του Ν. 1599/1986 «Σχέσεις Κράτους 
Πολίτη καθιέρωση νέου τύπου ταυτότητας και άλλες διατάξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 998/ 
1979 «Περί προστασίας των δασών και των δασικών εν γένει εκτάσεων 
της χώρας». 

4. Την αριθ. 160417/1180/8.7.80 δ/γή του Τπ. Γεωργίας «περί 
οδηγιών για τις αναδασωτέες εκτάσεις». 

5. Τις διατάξεις του ΑΝ. 261/1968. 

6. Την αριθ. 1475/85/8.7.1987 απόφασή.μνας (ΦΕΚ 744/ 
8.8.1987 τεύχος Δ') με την οποία κηρύχθηκε αναδασωτέα έκταση εμ- 
βαδού τεύχος Δ') με την οποία κηρύχθηκε αναδασωτέα έκταση εμβαδού 
4250 τετραγωνικών μέτρων στη θέση «Μπίλιζα» περιφέρειας Δήμου 
Αχαρνών.. 

7. Την αριθ. 2015/21.8.1989 αναφορά του Δασαρχείου Πάρνηθας. 

8. Την εν γένει έρευνα και αυτοψία που ενεργήθηκε από τον Διευθυ¬ 
ντή δασών της Νομαρχίας μας Χρήστο Κόκκαλη, από την οποία προέ- 
κυψε ότι η αριθμ. 1475/85/8.1.1987 απόφασή μας εκδόθηκε κατά 
πλάνη ως προς τα πραγματικά περιστατικά ήτοι δεν καταστράφηκε δα¬ 
σική βλάστηση αφού αυτή, συνεχομένη προς Ανατολάς και Δυσμάς με 
ευρύτερη αγροτική περιοχή, δεν αποτελούσε δάσος ή δασική έκταση 
κατά την έννοια των διατάξεων του άρθρου 3 του Ν. 998/1979 αλλά 
αγροτική τοιαύτη και ρέμμα και επομένως εσφαλμένα κηρύχθηκε ανα¬ 
δασωτέα. 

Το ότι δεν ήταν δάσος ή δασική έκταση κατά την έννοια των διατά¬ 
ξεων του άρθρου 3 του Ν. 998/[979 και ούτε καταστράφηκε δασική 
βλάστηση προκύπτει και από αυτά τα ίδια τα έγγραφα στα οποία στηρί- 
χθηκε η έκδοση της ως άνω αριθ. 1475/85/8.7.1987 απόφασής μας 
ήτοι από την από 23.5.1985 έκθεση αυτοψίας του ενεργήσαντος την 
αυτοψία Τεχνολόγου Δασοπονίας Δημητρίου Χασάπη στην οποία δεν 
αναφέρεται τι είδους δασική βλάστηση καταστράφηκε και την αριθμ. 
2267/5.6.1985 αναφορά του Δασαρχείου Πάρνηθος στην οποία ανα¬ 
γράφεται ότι η δασική βλάστηση που καταστράφηκε ήταν αφάνες και 
θυμάρια (μη ξυλώδη δασικά είδη), αποφασίζουμε: 

Ανακαλούμε την αριθμ. 1475/85/8.7.1987 απόφασή μας (ΦΕκ 
744/8.8.87 Τ. Δ’) για τους αναφερομένους στο σκεπτικό της παρούσης 
λόγους και θεωρούμε αυτή σαν να μην έχει εκδοθεί ποτέ. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αγ. Παρασκευή, 17 Μαΐου 1990 

Ο Νομάρχης 
ΧΡ. ΓΟΥΛΑΣ 


♦ 


Αριθ. 197 (4) 

Αναγκαστική απαλ/ση ακινήτων στο Αλεποχώρι για αρχαιολογικούς 
σκοπούς. 


Ο ΝΟΜΑΡΧΗΣ ΔΥΤ. ΑΤΤΙΚΗΣ 
Αφού έλαβε υπόψη: 

1) Τις διατάξεις του Ν.Δ. 797/71 περί αναγκαστικών απαλ/σεων σε 
συνδυασμό με τις διατάξεις του Β.Δ./τος αριθ. 139/71 περί αρμοδιότη- 
τος των Νομαρχών για την κήρυξη ορισμένων αναγκαστικών απαλλο¬ 
τριώσεων. 

2) Τις διατάξεις του άρθρου 1 του Νόμου Β.Ρ.Ξ.Ζ/1893 περί ανα¬ 
γκαστικών απαλ/σεων ακινήτων προς συντήρηση ή ανεύρεση αρχαιο¬ 
τήτων. 

3) Την απο.... γνωμοδότηση από την συνεδρίαση του Κεντρικού αρ¬ 
χαιολογικού Συμβουλίου με αριθ. πράξεων 42/88. 

4) Το αριθ. Φ. 259+224/19598 έγγραφο του Υπουργείου Πολιτι¬ 
σμού και Επιστημών, Τμήμα Απαλλοτριώσεων, με το οποίο ζητά την 
κήρυξη αναγκαστικής απαλλοτρίωσης ακινήτου στο Αλεποχώρι για λό¬ 
γους αρχαιολογικούς, αποφασίζουμε: 

Κηρύσσουμε την αναγκαστική απαλ/ση ακινήτων, λόγω δημοσίας 
ωφελείας και ειδικότερα για την προστασία, προβολή, και ανάδειξη του 


αρχαιολογικού χώρου και ειδικώτερα για λόγους διενέργειας ανασκαφι- 
κής έρευνας στα οικόπεδα καθώς και για λόγους ανάδειξης και προβο¬ 
λής των αρχαίων που βρίσκονται σ’ αυτά έκτασης εμβαδού 945,12 μ 2 , 
στην περιοχή Αλεπωχώρι που φαίνονται με τα υπο στοιχεία Α, Β, Γ, Δ, 
Α στο κτηματολογικό διάγραμμα με στοιχεία Α, Β, Γ, Δ, Α υπο κλί¬ 
μακα 1.200 και στον αντίστοιχο επ’ αυτού κτηματολογικό πίνακα της 
Δ/νσης Αρχαιοτήτων του Υπουργείου Πολιτισμού και Επιστημών που 
συνέταξε στις 15.6.89 ο Πολ. Μηχανικός Μ. Μαθεα και θεωρήθηκε 
στις 7 Ιουλίου 89 από τον Προϊστάμενο της Υπηρεσίας αποτυπώσεων 
και συντηρήσεως κτιρίων του Τ.Α.Π.Α. Μαυραϊδή. 

Στην έκταση που απαλλοτριώνεται προβάλλουν δικαιώματα κυριό- 
τητος ο Γεώργιος Πουρνιάς. 

Η Απαλ/ση κηρύσσεται υπέρ του Ελληνικού Δημοσίου και με δαπάνη 
Ταμείου Αρχ/κών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1990 
Ο Νομάρχης 

ΑΝΑΘΑΝΣΙΟΣ ΜΠΟΥΡΑΣ 
-♦- 

ΑΝΑΚΟΙΝΩΣΕΙΣ 

Αριθ. ΔΙ2α/φ 14/33453 (5) 

Παρακατάθεση αποζημίωσης για ακίνητα που έχουν απαλλοτριωθεί με 
την απόφαση Δ. 5261/4282/26.9.79 (ΦΕΚ 633/7.11.79 τ.Δ’) 
των Υπουργών Οικονομικών και ΠΕ.ΧΩ.Δ.Ε. για την κατασκευή 
κυρίας διώρυγας.Κυβερίου (Τμήμα Άργους Ναυπλίου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν. δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1.1.1971 τ.Δ'). 

2) Τις διατάξεις του π.δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (Φ.Ε.Κ. 28/16.2.88 τ.Α'). 

3) Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 29 Μαρτίου 1990 όπως έχει συνταχθεί σε εκτέλεση της 
απόφασης 55/21.3.89 του Τριμελούς Διοικ. Πρωτοδικείου Ναυ¬ 
πλίου. 

4) Την εξουσιοδοτική απόφαση του Υπουργού ΠΕ.ΧΩ.ΔΕ. Δ 17α/ 
01/79/24.8.89 ΦΕΚ 666/6.9.89 τ.Β’ ειδοποιούμε τα πρόσωπα που 
έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Γραφείο Παρακαταθη¬ 
κών Άργους με την έκδοσή του γραμματίου παρακαταθήκης 8117/ 
15.5.90 συνολικού ποσού 263.040 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Η ειδοποίηση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1990 

Με Εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

’ - ♦ -- 

Αριθ. Δ12α/φ.15/33540 (6) 

Παρακατάθεση αποζημίωσης για ακίνητα που έχουν απαλλοτριωθεί με 
την απόφαση Π. 4872/515/9.8.88 (ΦΕΚ 620/25.8.88 τ.Δ') 
των Υπουργών Οικονομικών και ΠΕ.ΧΩ.Δ.Ε. για τη βελτίωση της 
Νέας Εθνικής Οδού Ν. Καλλικράτειας - Ν. Μουδανιών Ν. Χαλκιδι¬ 
κής με την κατασκευή του ανισόπεδου κόμβου Ν. Πλαγίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν. δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1.1.1971 τ.Δ'). 

2) Τις διατάξεις του π.δ/τος 69/8.2.1988 «για τον οργανισμό της 

Γενικής Γραμματείας Δημοσίων Έργων» (Φ.Ε,Κ. 28/16.2.88 τ.Α’). 

3) Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 23.3.90 όπως έχει συνταχθεί σε εκτέλεση της απόφασης 
137/2.8.89. 

4) Την εξουσιοδοτική απόφαση του Υπουργού ΠΕ.ΧΩ.ΔΕ. Δ 17α/ 
01/79/24.8.89 ΦΕΚ 666/6.9.89 τ.Β' ειδοποιούμε τα πρόσωπα που 
έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Γραφείο Παρακαταθη¬ 
κών Μουδανιών με την έκδοσή του γραμματίου παρακαταθήκης 
1372/10.5.90 συνολικού ποσού 30.325.800 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Η ειδοποίηση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαϊου 1990 

Με Εντολή Υπουργού 

Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

--♦- 

Αριθ. Φ.53325/8435 (7) 

Ειδοποίηση παρακατάθεσης προσωρινής αποζημίωσης ιδιοκτητών 
έκτασης που βρίσκεται στην περιοχή Δήμου Αιγάλεω και που απαλ¬ 
λοτριώθηκε υπέρ και με δαπάνη του Ο.Σ.Κ, με σκοπό την ανέγερση 
διδακτηρίου του 14ου Δημοτικού Σχολείου Αιγάλεω. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑ¬ 
ΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 5339/1448/ 
24.8.87 (ΦΕΚ 846/Δ'/1987 κοινή απόφαση των Υπουργών Παι- 
δείας-Θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του Ο.Σ.Κ. έκτασης εμβαδού 
2.805 μ 5 που βρίσκεται στο Δήμο Αιγάλεω επί των οδών Ψαρών -Κα- 
τσαρού - Δραγατσανίου και I. Οδού (τμήμα του Ο.Τ. 108) και προορίζε¬ 
ται για την ανέγερση διδακτηρίου του 14ου Δημ. Σχολείου Αιγάλεω κα¬ 
τέθεσε στο Ταμείο Παρακαταθηκών και Δανείων υπέρ των δικαιούχων 
ιδιοκτητών την προσωρινή αποζημίωση που καθορίσθηκε σύμφωνα με 
την 921/1988 απόφαση του Πρωτοδικείου Αθηνών, και εκδόθηκε το 
771/31.5.1990 γραμμάτιο σύστασης παρακαταθήκης για ποσό 
138.615.000 δρχ. 

Αθήνα,'31 Μαϊου 1990 

Ο Αναπληρωτής 
Δ/ντής Συντονιστής 

ΝΙΚ. ΚΟΜΜΟΧΟΛΗΣ 

- ♦-- 

Αριθ. 21469 (8) 

Ειδοποίηση παρακαταθέσεως από τη ΔΕΗ συμπληρωματικής αποζημι- 
ώσεως για αναγκαστική απαλλοτρίωση εκτάσεως στο Νομό Αχαΐας 
Γ.Μ. 150 Κν «Πάτρα I - Πάτρα II». 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικής απαλλοτριώσεως», πληροφορούμε όλους, όσους: 
α) Έχουν δικαιώματα κυριότητας ή αλλα εμπράγματα δικαιώματα 

ή . ' 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στο Δήμο Πατρών 
του Νομού Αχαΐας που έχουν απαλλοτριωθεί με την Β. 3579/553/ 
14.3.84 (ΦΕΚ Δ’ 230/84) απόφαση Υπουργών Οικονομικών και 
Ενέργειας και Φυσικών Πόρων για την εγκατάσταση της Γ.Μ. 150 Κν 
«Πάτρα I - Πάτρα II». 

Η συμπληρωματική αποζημίωση που προέκυψε κατόπιν συμβιβαστι¬ 
κού καθορισμού έχει κατατεθεί στο Ταμείο Παρακαταθηκών και Δα¬ 
νείων με το αριθ. 757/16.5.90 γραμμάτιο συστάσεως παρακαταθή¬ 
κης, ποσού δραχμών ΤΡΑΚΟΣΙΩΝ ΕΙΚΟΣΙ ΤΕΣΣΑΡΩΝ ΧΙΛΙΑΔΩΝ 
(324.000). 


Τ’ ανωτέρω κτηματοτεμάχια εικονίζονται στο αριθ. 52742/ 
Οκτωβρ. 1983 (φύλλο 1) κτηματολογικό διάγραμμα-πίνακα. 

Η ανωτέρω αποζημίωση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

Ο Νομικός Σύμβουλος 
. Μ. ΔΕΛΟΥΚΑΣ 

—4 -- 

Αριθ. 21470 (9) 

Ειδοποίηση παρακαταθέσεως από τη ΔΕΗ συμπληρωματικής αποζημι- 

ώσεως για αναγκαστική απαλλοτρίωση εκτάσεως στο Νομό Χίου 

για την εγκατάσταση του ΗΣΕΚ Χίου. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικής απαλλοτριώσεως», πληροφορούμε όλους, όσους: 

α) Έχουν δικαιώματα κυριότητας ή αλλα εμπράγματα δικαιώματα 

ή 

β) Έχουν εγγράψει υποθήκη ή έχουν επιβάλει κατάσχεση ή με όποιο- 
δήποτε τρόπο διεκδικούν τα ακίνητα που βρίσκονται στην Κοινότητα 
Θυμιανών του Νομού Χίου που έχουν απαλλοτριωθεί με την αριθ. 
9896/85 (ΦΕΚ Δ' 673/1985) απόφαση Νομάρχη Χίου για την εγκα¬ 
τάσταση του ΗΣΕΚ Χίου. 

Η συμπληρωματική αποζημίωση που προέκυψε από τη διαφορά με¬ 
ταξύ των προσωρινών τιμών που καθόρισε η 47/86 απόφαση του Μο¬ 
νομελούς Πρωτοδικείου Χίου και των οριστικών τιμών που καθόρισε η 
143/89 απόφαση του Εφετείου Αιγαίου έχει κατατεθεί στο Ταμείο Πα¬ 
ρακαταθηκών και Δανείων με το 756/16.5.1990 γραμμάτιο συστά¬ 
σεως παρακαταθήκης, ποσού δραχμών ΕΞΙ ΕΚΑΤΟΜΜΥΡΙΩΝ ΠΕ- 
ΝΤΑΚΟΣΙΩΝ ΤΡΙΑΝΤΑ ΔΥΟ ΧΙΛΙΑΔΩΝ ΕΞΑΚΟΣΙΩΝ ΔΡΑΧ¬ 
ΜΩΝ (6.532.600). 

Τ’ ανωτέρω κτηματοτεμάχια εικονίζονται στο αριθ. 11015/84 (2 
αναθ. 7.2.86) κτηματολογικό διάγραμμα-πίνακα της ΔΕΗ. 

Η ανωτέρω αποζημίωση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

Ο Νομικός Σύμβουλος 

Μ. ΔΕΛΟΥΚΑΣ 

- ♦ -- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 34275/968/89 (10) 

Τροποποίηση ρυμοτομικού σχεδίου για την έγκριση πεζοδρόμου στο 

Ο.Τ. 3 της Κοινότητας Γλυκών Νερών. 

Ο ΝΟΜΑΡΧΗΣ ΑΝΑΤ/ΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις διατάξεις του Π.Δ. 183 περί εγκρίσεως τροποποιήσεων σχε¬ 
δίων πόλεων. 

5) Την απόφαση 101/18.10.89 του Κ.Σ. των Γλυκών Νερών 

6) Το 'πρακτικό της 19.4.90 (Συνεδρία 14η, πράξη 18η) του 
ΣΧΟΠ, αποφασίζουμε: 

Εγκρίνουμε την τροποποίηση του ρυμοτομικού σχεδίου με το χαρα¬ 
κτηρισμό ιδιωτικού δρόμου, σαν πεζοδρόμου, πλάτους 5,00μ. και πρα¬ 
σιές 4,00μ. στο Ο.Τ. 3 της Κοινότητας Γλυκών Νερών μεταξύ των 
δρόμων Καραϊσκάκη και Θεσσαλίας, διαχωρίζοντας το Ο.Τ.3 σε 
Ο.Τ.3Α και Ο.Τ.3Β. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 25 Μαΐου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

Αριθ. 31358/896/89 (11) 

Τροποποίηση ρυμοτομικού σχεδίου Κοινότητας Ν. Πεντέλης για καθο¬ 
ρισμό γραμμής προστασίας ρέμματος και καθορισμό οικοδομικής 

γραμμής στο Ο.Τ. 201-202 και 205. 

Ο ΝΟΜΑΡΧΗΣ ΑΝΑΤ/ΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις διατάξεις του Π.Δ. 183/86 περί εγκρίσεως τροποποιήσεων 
σχεδίων* πόλεων. 

5) Την απόφαση 28/88 του Κοινοτικού Συμβουλίου 

6) Τα πρακτικά 30 της συνεδρίας 7 του ΣΧΟΠ της 15.2.90, αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου κοινότητας 
Ν. Πεντέλης στα Ο.Τ. 201-202 και 205 για τον καθορισμό γραμμής 
προστασίας ρέμματος της Ε.Τ.Δ.Α.Π. εκτιμά ότι η ζώνη των 20 είκοσι 
μέτρων είναι επαρκής για την απορροή συνήθνων πλημμυρικών παρο¬ 
χών, όπως φαίνεται στο συνημμένο τοπογραφικό διάγραμμα. Τα δια¬ 
γράμματα που συνοδεύουν την παρούσα απόφαση θα αναρτηθούν για 
15 μέρες στα γραφεία της Δ/νσης Πολεοδομίας 2ος όροφος Γούναρη 
60 Αγία Παρασκευή από την δημοσίευση της απόφασης σε ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 25 Μαΐου 1990 

Ο Νομάρχης 
ΧΡΗΣΤΟΣ ΓΟΤΛΑΣ 

-φ- 

Αριθ. πρωτ. 171 ΕΠΑ (12) 

Τροποποίηση του εγκεκριμένου ρυμοτομικού σχεδίου Βέροιας Ν. Ημα¬ 
θίας στο Ο.Τ. 259. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το Ν.Δ/γμα της 17.7.1923 (ΦΕΚ 228Α/16.8.23) περί σχε¬ 
δίων πόλεων κ.λ.π. 


ΑΝΑΚΟΙΝΩΣΕΙΣ 


(13) 

Ειδοποίηση παρακατάθεσης αποζημίωσης από απαλλοτρίωση στο 

Δήμο Πεύκης Αττικής. 

Σύμφωνα με την πράξη αριθμ. 138/1977 προσκυρώσεως και ανα¬ 
λογισμού αποζημιώσεως λόγω ρυμοτομίας ιδιοκτησιών κειμένων επί 
της οδού Κωνσταντινουπόλεως Ο.Τ. 450 Κοινότητος (ήδη Δήμου) 
Πεύκης Αττικής (που εκδόθηκε σε εφαρμογή του εγκεκριμένου με το 
από 8.8.1970 διάταγμα ρυμοτομικού σχεδίου της Κοινότητος) και κυ¬ 
ρώθηκε με την με αριθμ. 7817/505/78/19.1.1980 απόφαση του 
Νομάρχη Ανατολικής Αττικής, και μετά την απόφαση αριθμ. 8651/ 
1988 του Πολυμελούς Πρωτοδικείου Αθηνών που καθώρισε την ορι¬ 
στική τιμή μονάδος αποζημιώσεως οι 1) Ανάργυρος Κωνσταντίνου Πα- 
ναγιωτόπουλος, 2) Αθανάσιος Κων/νου Παναγιωτόπουλος, 3) Λά¬ 
μπρος Κων/νου Λιακόπουλος και 4) Μαρία Παρασκευά σύζυγος Λ. 
Λιακοπούλου κατέθεσαν στο Ταμείο Παρακαταθηκών και Δανείων (Κε¬ 
ντρική Υπηρεσία Αθηνών) με το υπ’ 726/1990 γραμμάτιο συστάσεως 
παρακαταθήκης ποσό δραχμών τεσσάρων εκατομμυρίων πεντακοσίων 
ενενήντα οκτώ χιλιάδων διακοσίων (4.598.200) για αποζημίωση προ- 
σκυρούμενης έκτασης μέτρων τετραγωνικών διακοσίων είκοσι δύο και 
0,70 εκατοστών (222,70 μ2) και ρυμοτομούμενης έκτασης μ.τ. εκα¬ 
τόν πενήντα οκτώ και 0,40 εκατοστών (158,40 μ2) που φέρονται με τα 
στοιχεία 12-85-25-12 και 24-25-28-27-26-24 αντίστοιχα στο από 
29.8.1977 τοπογραφικό διάγραμμα της τεχνικής υπαλλήλου Αγγελι¬ 
κής Τουλουμτζή που συνοδεύει την πιο πάνω πράξη προσκυρώσεως. Το 
γραμμάτιο κατατέθηκε στο συμβολαιογράφο Αθηνών Βασίλειο θεοδώ¬ 
ρου Χρόνη που συνέταξε την με αριθμό 23241/90 πράξη καταθέσεως 
και αποδόθηκε στους δικαιούχους που αναγνωρίστηκαν με την από¬ 
φαση αριθ. 40/1990 του Μονομελούς Πρωτοδικείου Αθηνών Μιχαήλ 
Καραχάλιο του Μιχαήλ και Ελευθερία σύζυγο Μιχαήλ Καραχάλιου με 
την πράξη αριθμ. 23250 του Ιδιου συμβολαιογράφου. 


Η παρούσα ειδοποίηση γίνεται για την σύμφωνα με το νόμο συντέ¬ 
λεση της αναγκαστικής απαλλοτριώσεως και την ακώλυτη κατάληψη 
του προσκυρουμένου τμήματος οικοπεδοτεμαχίου. 

(Αριθ. διπλ. 7286940/90 του Ι' Δημ. Ταμείου Αθηνών της 
10.5.1990). 

Αθήνα, 30 Μαΐου 1990 

Η πληρεξούσια Δικηγόρος 
ΜΑΡΙΑ ΣΠ. ΠΑΡΑΣΚΕΥΑ 


2. Το Π.Δ/γμα 183 (ΦΕΚ 70Α/5.6.86) «έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες». 

3. Την υπ’ αρ. 182/87/88 απόφαση του Νομάρχη Ημαθίας περί 
εγκρίσεως της Πολεοδομικής μελέτης αναθεώρησης του εγκεκριμένου 
ρυμοτομικού σχεδίου Βέροις (ΦΕΚ 78Δ/3.2.1988). 

4. Την υπ’ αρ. 393/89 απόφαση του Δημοτικού Συμβουλίου Βέ¬ 
ροιας. “· 

5. Το υπ’ αρ 3/27.3.90 πρακτικό του Συμβουλίολυ Χ.Ο.Π. Ν. 
Ημαθίας πράξη 10η, αποφασίζουμε: 

Τροποποιούμε το εγκεκριμένο ρυμοτομικό σχέδιο του Δήμου Βέροιας 
στο Ο.Τ. 259 με τον αποχαρακτηρισμό του Β.Α. τμήματος αυτού από 
κοινόχρηστο χώρο και τον χαρακτηρισμό του σε οικοδομήσιμο, όπως 
φαίνεται στο διάγραμμα που συνοδεύει την απόφαση αυτή. 

Η παρούσα απόφαση να δήμοσιευθεί στην Εφημερίδα της Κυβερνή¬ 
σεως και η ισχύς της αρχίζει από την ημέρα δημοσίευσης. 

Μετά τη δημοσίευσή της ακριβές αντίγραφο του διαγράμματος που 
τη συνοδεύει να αναρτηθεί για (15) δέκα πέντε ημέρες στον πίνακα ανα¬ 
κοινώσεων του ΤΠ-ΠΕ Ν. Ημαθίας. 

Βέροια, Μάιος 1990 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ 


(14) 

Ειδοποίηση παρακατάθεσης αποζημιώσεως από απαλλοτρίωση ακινή¬ 
του στη Θεσσαλονίκη. 


Οι Ιωάννης Δέδης του Γεωργίου και Αναστασία σύζ. Ιωάννου Δέδη, 
το γένος Χρήστου Καρεκλά, κάτοικοι Καστοριάς, κατέθεσαν στο Ταμείο 
Παρακαταθηκών και Δανείων Θεσσαλονίκης, τέσσερα εκατομμύρια 
ενιακόσιες τριάντα τέσσαρες χιλιάδες τετρακόσιες (4.934.400) δραχ¬ 
μές, για αποζημίωση που καθορίστηκε με την 81/1990 απόφαση του 
Μον. Πρωτ. Θεσσαλονίκης, δια την κατόπιν της 4890/83 πράξης τα- 
κτοποιήσεως του Π. Γ. θεσ/νίκης κυρωθείσας με την ΔΠ/ΤΑ/ 
35204/83 απόφαση του Νομάρχου Θεσσαλονίκης, προσκύρωση τμή¬ 
ματος οικοπέδου, εμβαδού 77,10 τ.μ. φερομένου στην άνω πράξη τα- 
κτοποιήσεως, με τα στοιχεία 1-2-3-4-5-6-1, επ’ ονόματι των Ιωάννου 
Παναγιωτίδη του Ηρακλή, Γεωργίου Παναγιωτίδη του Ηρακλή και 
Διονυσίου Παναγιωτίδη του Ηρακλή, στο οικόπεδο των υποχρέων κα¬ 
ταθετών, αποδοτέα στούς κατά νόμον αναγνωρισθησομένους δικαιού¬ 
χους. Το ποσό αυτό κατατέθηκε στο Ταμ. Παρ/κών και Δανείων θεσ/ 
νίκης με το υπ’ αριθμ. 463045/25.5.90 γραμμάτιο σύστασης πρακα- 
ταθήκης, το οποίο κατατέθηκε στη Συμβολαιογράφο Θεσσαλονίκης, 
Υβόνη Δέλιου-Φλουράκη, συνταγείσης της υπ’ αριθμ. 1554/25.5.90 
πράξεώς της. Η παρούσα ειδοποίηση γίνεται για την σύμφωνα με το 
νόμο κατάληψη του προσκυρουμένου τμήμιατος και συντέλεση της απα- 
λοτριώσεως. 

(Αριθ. διπλ. 6868297/90 του Γ' Δημ. Ταμείου θεσ/κης της 
25.5.1990). 


Ο πληρεξούσιος Δικηγόρος 
ΜΙΧΑΗΛ Γ. ΚΑΪΚΛΗΣ 

(15) 

Ειδοποίηση της γενομένης παραχαταθέσεως αποζημιώσεως για έκταση 
που ρυμοτομήθηχε και προσκυρώθηκε σε ακίνητο της περιοχής του 
Δήμου Ν. Λιοσίων Αττικής και επί των οδών Χρυσηίδος και Πριά¬ 
μου. 

Κατέθεσεν στο Ταμείον Παρακαταθηκών και Δανείων Αθηνών σύμ¬ 
φωνα με τον Νόμο, ο Αναστάσιος Μπιμπιζας του Παναγιώτου το ποσόν 
των δραχμών 233.280 και εκδόθηκε το Νο 769/30/5/1990 γραμ¬ 
μάτιο συστάσεως παρακαταθήκης για την αποζημίωση που καθορί¬ 
στηκε δυνάμει της υπ’ αριθμόν 7285/1988 αποφάσεως του Πολυμε¬ 


λούς Πρωτοδικείου Αθηνών υπέρ εκείνων που θα αναγνωρισθούν με δι¬ 
καστική απόφαση δικαιούχοι, συνέπεια ρυμοτομίας και προσκυρώσεως 
εκτάσεως που καθορίζεται με την υπ’ αριθμόν 17/15.5.1973 πράξιν 
αναλογισμού της Διευθύνσεως Πολεοδομίας Δυτικής Αττικής. 

(Αριθ. διπλ. 5982859/90 του Δημ. Ταμείου Δικαστ. εισπράξεων 
Αθηνών της 31.5.1990). 

(Αριθ. διπλ. Δ.Ο.Υ. Ν. Λιοσίων 834803/89). 

Αθήνα 31 Μαΐου 1990 
ΚΩΣΤΑΣ Α. ΠΑΠΑΓΕΩΡΓΙΟΤ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιοτρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» » 

» 

Β 

» 

12.500 

Υ) 

» » 

» 

Γ' 

» 

5.000 

δ) 

» » 

» 

Δ' 

» 

12.000 

ε) 

» » 

» 

Αναπτυξιακών Πράξεων 

» 

9.500 

στ) 

» » 

» 

Ν.Π.Δ.Δ. 

» 

5.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. &Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















